### Beslutningstema

Det skal besluttes, om man skal gå videre med udarbejdelse af planforslag og kommuneplantillæg efter idéhøringen.

Sagen behandles i Teknik- og Miljøudvalget, hvad angår Lokalplansdelen samt i Klima-, Vækst- og Udviklingsudvalget, hvad angår Kommuneplantillægsdelen.

### Historik

Den 5. oktober 2023 har Klima-, Vækst og Udviklingsudvalget godkendt igangsætning af planprocessen til udvidelse af autocamperpladsen [adresse] på Rømø.

### Sagsfremstilling

I forbindelse med udvidelse af autocamperpladsen [adresse], Rømø, har der været afholdt idéhøring.

I forbindelse med høringen er der indkommet i alt tre bemærkninger fra to personer. Bemærkningerne har fokus på den øgede trafik, som en udvidelse af autocamperpladsen eventuelt vil medføre samt ønsket om at bibeholde natur.

Af nye idéer er det kun blevet foreslået, at området skal bibeholdes som natur. Der er ikke indkommet andre idéer til anvendelse af området.

De indkomne bemærkninger er vedlagt som bilag.

Forvaltningen vurderer ikke, at de indkomne bemærkninger betyder, at der ikke kan fortsættes en planlægning for området til den foreslåede anvendelse.

### Lovgrundlag

Planloven

### Indstilling Fagchefen for Plan og Udvikling indstiller,

|  |  |
| --- | --- |
| at | planlægningen fortsætter med udarbejdelse af lokalplanforslag og kommuneplantillæg, og |
| at | bemærkninger vedrørende trafik behandles for det samlede område omkring pladsen i forhold til Trafikplanen for Rømø. |

### Beslutning

Indstillingen godkendt.